Document ID: 32007D0099

KOMISSION PÄÄTÖS,
tehty 14 päivänä helmikuuta 2007,
päätöksen 2005/692/EY muuttamisesta siltä osin kuin on kyse lintuinfluenssaa Etelä-Koreassa koskevista tietyistä suojatoimenpiteistä
(tiedoksiannettu numerolla K(2007) 410)
(ETA:n kannalta merkityksellinen teksti)
(2007/99/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1) ja erityisesti sen 18 artiklan 7 kohdan,
ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (2) ja erityisesti sen 22 artiklan 6 kohdan,
sekä katsoo seuraavaa:
(1)
Komissio ryhtyi useisiin lintuinfluenssaa koskeviin suojatoimenpiteisiin sen jälkeen, kun erittäin patogeenisen H5N1-viruskannan aiheuttama lintuinfluenssan taudinpurkaus ilmeni Kaakkois-Aasiassa joulukuussa 2003. Näihin toimenpiteisiin kuului erityisesti lintuinfluenssaa useissa kolmansissa maissa koskevista tietyistä suojatoimenpiteistä 6 päivänä lokakuuta 2005 tehty komission päätös 2005/692/EY (3).
(2)
Etelä-Korea vahvisti 25 päivänä marraskuuta 2006 erittäin patogeenisen H5N1-viruskannan aiheuttaman lintuinfluenssan taudinpurkauksen siipikarjatilalla maan eteläosassa.
(3)
Etelä-Korea saa yhteisön nykyisen lainsäädännön mukaisesti viedä yhteisöön ainoastaan siipikarjan osia sisältävää raakaa lemmikkieläinten ruokaa ja käsittelemätöntä rehuainetta, ihmisravinnoksi tarkoitettuja munia sekä linnuista peräisin olevia käsittelemättömiä metsästysmuistoja.
(4)
Koska on olemassa eläinten terveyteen liittyvä riski erittäin patogeenisen lintuinfluenssan leviämisestä yhteisöön, on aiheellista välittömänä toimenpiteenä keskeyttää näiden tuotteiden tuonti Etelä-Koreasta.
(5)
Sen vuoksi päätöstä 2005/692/EY olisi muutettava.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2005/692/EY 3 artikla seuraavasti:
”3 artikla
Jäsenvaltioiden on keskeytettävä seuraavien tuotteiden tuonti Malesiasta ja Etelä-Koreasta:
a)
siipikarjan osia sisältävä raaka lemmikkieläinten ruoka ja käsittelemätön rehuaine;
b)
ihmisravinnoksi tarkoitetut munat; sekä
c)
linnuista peräisin olevat käsittelemättömät metsästysmuistot.”
2 artikla
Jäsenvaltioiden on viipymättä toteutettava tämän päätöksen noudattamiseksi tarvittavat toimenpiteet ja julkaistava kyseiset toimenpiteet. Niiden on ilmoitettava tästä komissiolle välittömästi.
3 artikla
Tämä päätös on osoitettu kaikille jäsenvaltioille.
Tehty Brysselissä 14 päivänä helmikuuta 2007.

Labels: 3
0
18
6